Šachtos

Šachtos – miestas pietų Rusijoje, 75 km į šiaurės rytus nuo Rostovo prie Dono. Susisiekimo mazgas. Išvystyta akmens anglies, mašinų, metalo, statybų, lengvoji, maisto pramonė. Dramos teatras, kraštotyros muziejus.

Istorija

Įkurta XVIII a. kaip Dono kazokų gyvenvietė. Netoliese imta kasti akmens anglis. XIX a. viduryje tai buvo stanica Грушевская (pagal Gruševkos upę), 1867 m. gavusi miesto teises ir vardą Горное Грушевское. 1881 m. pervadinta į Александровск-Грушевский, 1920 m. į Шахты. II pasaulinio karo metu miestas okupuotas nacių, kurie traukdamiesi pramonės objektus ir visuomeninius pastatus susprogdino.

Kategorija:Rostovo srities miestai